Ir-Regolament tal-Kunsill (KE) Nru 150/2003
tal-21 ta' Jannar 2003
li jissospendi d-dazji fuq l-importazzjoni fuq ċerti armamenti u apparat militari
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxiTrattat li jistabbilixxi l-Komunità Ewropea u, b'mod partikolari l-Artikolu 26,
Wara li kkonsidra l-proposta mressqa mill-Kummissjoni [1],
Billi:
(1) Il-Komunità hi bbasata fuq għaqda doganali, li tirrikjedi l-applikazzjoni kostanti tal-Kodiċi Doganali Komuni fuq l-importazzjoni tal-prodotti mill-pajjiżi terzi lejn Stati Membri kemm-il darba il-Komunità ma tieħux miżuri oħra.
(2) Huwa fl-interess tal-Komunità sħiħa li l-Istati Membri jkunu kapaċi jipprovdu għall-forza militari tagħhom l-iktar teknoloġija avvanzata u armamenti u apparat militari addattat. Minħabba l-iżvilupp teknoloġiku qawwi dinji f'dan is-settur industrijali, hija proċedura normali li l-awtoritajiet ta' l-Istati Membri inkarigati mid-difiża nazzjonali jipprovdu l-armamenti u apparat militari mill-fabbrikanti u aġenti oħra li jinsabu fil-pajjiżi terzi. Minħabba li l-interess tas-sigurtà ta' l-Istati Membri huwa kompatibbli ma' l-interess tal-Komunità li wħud minn dawn l-armamenti u apparat ikunu importati mingħajr dazju.
(3) Sabiex tiġi żgurata l-applikazzjoni konsistenti tas-sospensjoni mid-dazju, huwa xieraq li tiġi stabbilita lista komuni ta'armamenti u apparat militari eliġibbli għas-sospensjoni tad-dazju. Huwa wkoll xieraq minħabba n-natura speċifika tal-prodotti kkonċernati li partijiet, biċċiet u submontaturi għall-inkorporazzjoni jew armar ta' dawn fl-oġġetti inklużi fil-lista jew għat-tiswija, restawr jew manteniment ta' dawn il-prodotti, kif ukoll prodotti għall-użu fit-taħriġ jew l-eżaminazzjoni tal-prodotti inklużi f'din il-lista jistgħu jiġu importati mingħajr ħlas ta' dazju. L-importazzjoni ta'apparat militari, li mhux kopert minn dan ir-Regolament, huma soġġetti għad-dazji approprijati skond il-Kodiċi Doganali Komuni.
(4) Minħabba l-istrutturi organizzattivi differenti ta' l-awtoritajiet kompetenti fl-Istati Membri huwa neċessarju f'dak li għandu x'jaqsam biss mal-kwistjonijiet ta' dwana li jiġi definit l-użu finali tal-materjal importat skond id-disposizzjonijiet tar-Regolament tal-Kunsill (KEE) Nru 2913/92 tat-12 t' Ottubru 1992 li jistabilixxi l-Kodiċi tad-Dwana tal-Komunità [2] u r-regolamenti ta' l-implimentazzjonijiet tiegħu (hawn ‘l quddiem msejjaħ il-"Kodiċi Doganali"). Sabiex jiġi limitat ix-xogħol amministrattiv għall-awtoritajiet konċernati, huwa xieraq li jiġi stabillit limitu ta' żmien għas-sorveljanza ta' l-użu aħħari min-naħa tad-dwana.
(5) Sabiex tiġi protetta l-kunfidenzalità ta' l-Istati Membri huwa neċessarju li jiġu stabbiliti proċeduri amministrattivi speċifiċi għall-għoti tal-benefiċċju tas-sospensjoni tad-dazji. Dikjarazzjoni mill-awtorità kompetenti ta' l-Istat Membru li għalih huma ddestinati l-armamenti u l-apparat militari, li tista' wkoll tintuża bħala dikjarazzjoni tad-dwana kif mitlub mill-Kodiċi Doganali, tikkonstitwixxi garanzija xierqa li dawn il-kondizzjonijiet jiġu mħarsa. Id-dikjarazzjoni għandha tingħata f'forma ta' ċertifikat. Huwa xieraq li tiġi speċifikata l-forma, li biha ser isiru dawn iċ-ċertifikati u li jkun permess l-użu ta' mezzi u metodi ta'data processing għad-dikjarazzjoni.
(6) Huwa neċessarju li jiġu stabbiliti regoli għall-Istati Membri sabiex jipprovdu informazzjoni fuq il-kwantità, l-valur u n-numru ta' ċertifikati maħruġa u l-proċeduri għall-implimentazzjoni ta' dan ir-Regolament,
ADOTTAT DAN IR-REGOLAMENT:
Artikolu 1
Dan ir-Regolament jistabbilixxi l-kondizzjonijiet għas-sospensjoni awtonoma tad-dazji ta' l-importazzjoni fuq ċerti armamenti u apparat militari importat minn jew f'isem l-awtoritajiet inkarigati mid-difiza militari ta' l-Istati Membri minn pajjiżi terzi.
Artikolu 2
1. Id-dazji tat-Tariffa Doganali Komuni li tapplika għall-importazzjoni ta' l-oġġetti elenkati fl-Anness 1, għandhom ikunu sospiżi kompletament meta jkunu wzati minn, jew f'isem il-forzi militari ta' Stat Membru, individwalment jew b'koperazzjoni ma' Stati oħra, għad-difiża ta' l-integrità territorjali tà l-Istat Membru jew f'parteċipazzjoni f'operazzjonijiet ta' żamma tal-paċi internazzjonali jew ta' appoġġ jew għanijiet militari oħra bħal protezzjoni ta' ċittadini ta' l-Unjoni Ewropea minn problemi soċjali jew militari.
2. Dawn id-dazji għandhom ikunu sospiżi kompletament ukoll għal:
(a) partijiet, komponenti jew submontaturi importati għall-inkorporazzjoni jew armar fl-oġġetti inklużi fil-lista ta' l-Annessi I u II jew partijiet, komponenti jew submontaturi tagħhom, jew għat-tiswija, restawr jew manteniment ta' dawn l-oġġetti;
(b) oġġetti importati għall-skopijiet ta' taħriġ u eżaminazzjoni ta' l-oġġetti inklużi fil-lista fl-Annessi I u II.
3. L-oġġetti importati kif imfissra fl-Anness I u fil-paragrafu 2 ta' dan l-Artikolu għandhom ikunu suġġetta għall-kondizzjonijiet ta' użu aħħari stabbiliti fl-Artikolu 21 u 82 tar-Regolamenti (KEE) Nru 2913/92 u l-leġislazzjoni li permezz tagħa huwa implimentat. Is-sorveljanza tad-dwana ta'l-użu aħħari għandha tispiċċa tlett snin mid-data tar-rilaxx fiċ-ċirkolazzjoni ħielsa.
4. L-użu ta' l-oġġetti elenkati fl-Anness I għal skopijiet ta' taħriġ u l-użu temporanju ta' dawn l-oġġetti fit-territorju doganali tal-Komunità mill-forzi militari jew forzi oħra ċivili minħabba imprevisti jew diżastri naturali ma jikkostitwixxix vjolazzjoni ta' l-użu aħħari mfisser fil-paragrafu 1.
Artikolu 3
1. It-talba ghad-dħul fiċ-ċirkolazzjoni ħielsa ta' merkanzija li għaliha jintalab il-benefiċċju ta' sopensjoni tad-dwana skond id-disposizzjonijiet ta' l-Artikolu 2 għandha tkun akkompanjata minn ċertifikat maħruġ mill-awtorità kompetenti ta' l-Istat Membru li għal forzi militari tiegħu ikunu destinati l-oġġetti. Ic-certifikat kif stabbilit fl-Anness III għandu jiġi sottomess lill-awtoritajiet tad-dwana ta' l-Istat Membru importatur flimkien ma' l-oġġetti li jagħmel refernza għalihom. Dan jista' jieħu post id-dikjarazzjoni tad-dwana mitluba skond l-Artikolu 59 sa 76 tar-Regolament (KEE) Nru 2913/92.
2. Minkejja l-paragrafu 1, minħabba raġunijiet ta' kunfidenzaenzalità militari, iċ-ċertifikat u l-merkanzija impurtata jistgħu jinghataw lil awtoritajiet oħra nominati mill-Istat Membru għal dan il-għan. F'każijiet bhal dawn l-awtorità kompetenti lokali li toħrog iċ-ċertifikat għandha tibgħat rapport qasir fuq dawn l-importazzjonijiet lill-awtoritajiet tad-dwana ta' l-Istat Membru qabel il-31 ta' Jannar u l-31 ta' Lulju ta' kull sena. Ir-rapprt għandu jkopri perjodu ta' 6 xhur li jippreċedu dak ix-xahar li fih ir-rapport irid jiġi sottomess. Għandu jkun fih in-numru u d-data tal-ħrug taċ-ċertifikati, id-data ta' l-importazzjoni u l-valur totali u l-piż gross tal-prodotti mpurtati maċ-ċertifikati.
3. Għall-ħrug u l-prezentazzjoni tac-certifikat ta' l-awtorita tad-dwana u awtoritajiet oħra inkarigati mid-dwana tista' tintuza t-teknika ta' l-ipproċessar ta' tad-dwana skond l-Artikolu 292(3) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi d-disposizzjonijiet ghall-implimentazzjoni tar-Regolament tal-Kunsill (KEE) Nru 2913/92 [3].
4. Dan l-Artikolu japplika mutatis mutandis għall-oġġetti importati kif mniżżla fl-Anness II.
Artikolu 4
Ħlief fil-kazi ta' l-Artikolu 2(4) kwalunkwe differenza fil-prodotti tal-merkanzija mnizzla fl-Anness 1 u l-Artikolu 2(2) mill-użu speċifikat fl-Artikolu 2(1) fil-perjodu tas-supervizjoni tad-dwana ghandu jigi notifikat mill-awtorità kompetenti li toħroġ ic-ċertifikat jew li tuza l-oġġetti lil awtoritajiet tad-dwana ta' l-Istat Membru skond l-Artikolu 21 u 87 tar-Regolamenti (KEE) Nru 2913/92.
Artikolu 5
1. Kull Stat Membru għandu jikkomunika lill-Kummisjoni l-ismijiet ta' l-awtoritajiet kompetenti biex joħorġu ċ-ċertifikat imsemmi fl-Artikolu 3(1) flimkien ma' kampjun tat-timbru wżat minn din l-awtorità. Kull Stat Membru għandu wkoll jibgħat lill-Kummissjoni l-isem ta' l-awtorità, li tistà tirrilaxxa l-oġġetti importata fil-każi msemmija fl-Artikolu 3(2). Il-Kummisjoni għandha tibgħat din l-informazzjoni lill-awtoritajiet tad-dwana ta' l-Istati Membri l-oħra.
2. Fejn l-oġġetti jkunu daħlu fiċ-ċirkolazzjoni ħielsa fi Stat Membru ħlief fejn iċ-ċertifikat ġie maħrug, għandha tintbagħat kopja taċ-ċertifikat mill-awtorita tad-dwana lill-amministrazzjoni tad-dwana ta' l-Istat Membru fejn l-awtorita kompetenti ħarget iċ-ċertifikat.
fejn l-oġġetti jkunu ġew meħlusa minn awtoritajiet oħra skond l-Artikolu 3(2) fi Stat Membru barra dak fejn iċ-ċertifikat ikun ġie maħruġ, għandha tintbgħat kopja taċ-ċertifikat direttament minn dawn l-awtoritajiet lill-awtorità li ħarġet iċ-ċertifikat.
3. L-awtorità ta' kull Stat Membru awtorizzata li toħrog iċ-ċertifikat imsemmi fl-Artikolu 3(1) għandha zzomm kopja taċ-ċertifikat maħruga u d-dokumeti bħala xiehda neċessarja li turi l-applikazzjoni korretta tas-sospensjoni għal perjodu ta' tlett snin ta' wara d-data ta' skadenza tas-superviżjoni ta' l-oġġetti mid-dwana.
Artikolu 6
Il-Kummissjoni għandha tinforma lill-Istati Membri dwar kull talba mressqa minn xi Stat Membru bi skop li tippresenta proposta biex temenda l-listi fl-Annessi I u II.
Artikolu 7
1. Kull Stat Membru għandu jinforma lill-Kummissjoni dwar l-implimentazzjoni amministrattiva ta' dan ir-Regolament fi żmien sitt xhur mid-dħul fis-seħħ tiegħu.
2. Huma għandhom jibgħatu lill-Kummissjoni mhux iktar tard minn tlett xhur wara t-tmiem ta' kull sena, informazzjoni fuq in-numru totali ta' ċertifikati maħruga flimkien mal-valur totali u l-piz gross ta' l-oġġetti importati skond id-disposizzjonijiet ta' dan ir-Regolament.
Artikolu 8
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jgħodd mill-1 ta' Jannar 2003.
Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.
Magħmul fi Brussel, fil-21 Jannar 2003.